                                                                                                                                                     Препис!
                 ОБЩИНСКИ СЪВЕТ – ИХТИМАН
                                         РЕШЕНИЕ
                                                  № 226      
                                  взето на заседание на Общински съвет-Ихтиман,
                                   проведено на 29.11.2024 г., Протокол №14

Относно: Провеждане на публично оповестен конкурс за продажба на недвижим имот – частна общинска собственост.

Основание за решение: чл. 21, ал. 2 във връзка с чл. 21, ал. 1, т. 8 от Закона за местното самоуправление и местната администрация (ЗМСМА) и чл. 35, ал. 1 от Закона за общинската собственост (ЗОС), като взе предвид, че имотът – обект на решението, е включен в т. 3 на глава трета на Програмата за управление и разпореждане с имотите – общинска собственост през 2024 г. с решение № 211 по протокол № 13 от 31.10.2024 г.               
                           Общински съвет Ихтиман  прие
                                             РЕШИ            
1. Да се проведе публично оповестен конкурс за продажба на недвижим имот – частна общинска собственост, съставляващ УРЕГУЛИРАН ПОЗЕМЛЕН ИМОТ I-2998 (първи, отреден за имот с планоснимачен номер две хиляди деветстотин деветдесет и осем) с отреждане „За жилищно строителство“ в квартал 99г (деветдесет и девет „г“) по регулационния и кадастрален план на гр. Ихтиман, община Ихтиман, Софийска област, целият с площ от 5828 кв.м (пет хиляди осемстотин двадесет и осем квадратни метра), при начална цена в размер на 293722.80 лв. (двеста деветдесет и три хиляди седемстотин двадесет и два лева и осемдесет стотинки) (с ДДС), определена въз основа на пазарна оценка, изготвена от независим оценител на недвижими имоти.
[bookmark: _GoBack]2. Депозитът за участие да бъде 50 % (петдесет процента) от началната цена за продажба на недвижимия имот, определена в т. 1 на настоящото решение. Останалите условия на конкурса да бъдат определени от кмета на община Ихтиман.
3. Възлага на кмета на община Ихтиман организирането и провеждането на публично оповестения конкурс при условията на настоящото решение по реда на глава осма на Наредбата за реда за придобиване, управление и разпореждане с общинско имущество (НРПУРОИ). Въз основа на резултатите от него да се сключи договор за покупко-продажба.


                                                                           

                                                                                                                   Председател ОбС /п/
                                                                                                                      /Николай Начев/
Вярно с оригинала!

